google/wiki40b huggingface dataset:
Ginataan

Ginataan, staves også guinataan, er en filippinsk samlebetegnelse som omfatter mat som er kokt med gatâ (kokosmelk). Ordrett kan ginataan oversetter «gjort med kokosmelk». Det dreier seg om en generell betegnelse, og det kan siktes til et bredt spekter av retter, som alle kalles ginataan, men er forskjellige.

Terminologi

Ginataan sikter vanligvis til retter som inntas med ris til dagens hovedmåltider. Det følger gjerne formen «ginataan na/ginataang + (hva enn det er tilberedt med)» eller «(rettens navn) + sa gatâ». For eksempel er ginataang hipon reker kokt i kokosmelk, ginataang gulay grønnsaker av forskjellig slag kokt i kokosmelk, ginataang alimango er en type krabber kokt i kokosmelk, mens ginataang manok er kylling i kokosmelk. Kokosmelk han også tilføres eksisterende retter, som i ginataang adobo (bedre kjent på tagalog som adobo sa gatâ).
Det er andre retter som er kjent under sine spesielle navn, som Bicol Express, laing og varianter av pinakbet, som ikke desto mindre faller under kategorien ginataan etter som kokosmelk er en hovedingrediens eller en viktig ingrediens.

Søte varianter: Dessertsupper

Forskjellige søte desserter omtalles også som ginataan, da særlig i den nordlige del av Filippinene. For eksempel kalles den visayanske binignit, en suppe på kokosmelk med knoller, tapioca-perler og sago kalles rett og slett ginataan på tagalog (det er da egentlig en kortform av ginataang halo-halo). Suppen kalles «giná-tan» på bikolano, «ginettaán» på ilokano, og «ginat-ang lugaw» på hiligaynon. Hvis man legger til gummiaktige bakker laget av bearbeidet kleberis. blir den en dessert kalt ginataang bilo-bilo eller rett og slett bilo-bilo. Ginataang mais er et annet eksempel på en dessertsuppe; en varm, søk og tykk sodd av kokosmelk, søt mais og kleberis.
Eg e fydde på Straen eg

«Eg e fydde på Straen eg» («Jeg er født i Straen jeg») er en typisk Stavanger-sang skrevet av Laurits Torssen, som var husdikter på Samvirke. Den ble skrevet våren 1933, som en sangsketsj i en revy på Folkets hus. Det var på Kranen (ytterst i Nedre Strandgate) at tablået foregikk. Det var først senere på året, da han sammen med Per Kvist satte opp revyen «Flamingo» på teateret at visa ble en slager.
Visa ble første gang framført av Aslaug Tønnesen. 
Komponisten av melodien er Tolchard Evans i 1932, og er hentet fra den engelske sangen: «Let's All Sing like the Birdies Sing».
Laurits Torssen fortalte i 1964 at sangen om gutten som savnet det meste, ble skrevet i de harde 30-årene, da mange mistet håpet om framtiden. Han fortalte videre at visas moral var: «Ta livet som det er, tap ikke motet, hold humøret oppe». 
Teksten har holdt seg nesten uendret siden den ble skrevet. Da jojo-bølgen gikk over i 1933, ble teksten endret fra «Eg har ikkje Yo-Yo» til «Og me har bare do». Og i tredje vers ble teksten : «Me har' kje kjellar me fin akevit. Far min han liga 'kje a'ent enn sprit» byttet ut. I det siste refrenget er ordet «kompis» byttet ut med ordet «siddis» en gang mellom 1964 og 1976.
Ellers betyr Chesterfield i sangen store tunge skinntrukne Chesterfieldstoler, som var et sikkert tegn på velstand.
En vanlig misforståelse er at mange tror at denne sangen er skrevet til skuespillet Maktå på Straen (1927), men den ble innlemmet i stykket først i 1977. Gretelill Tangens versjon er i dag best kjent, fra August Mauritzens samling «Me komme seint, men me komme godt», 1976.
Greccio

Greccio er en liten landsby/kommune i provinsen Rieti i den nordlige del av Lazio i Italia. Kommunen har 1.466 innbyggere.

Julekrybben

I nærheren av den lille landsbyen ligger klosteret som ble opprettet av Frans av Assisi og som gjerne kalles Il santuario del presepe, Julekrybbens helligdom, fordi Frans på dette sted fikk i stand julekrybben i 1223. Frans skulle passere Greccio på vei mot Rieti og hadde bedt en mann, Giovanni Vellita, om å forberede alt. En klippehule i skogen skulle utstyres med krybbe, med okse og esel som stallen i Betlehem. Frans ønsket på denne måte å feire Guds Sønns komme til jord og se med sine egne øyne hvor fattig og usselt han for vår skyld ville ha det.
Ved midnattstid strømmet egnens befolkning sammen til julefest. Thomas av Celano forteller:
Greccio var blitt et nytt Betlehem, skogen gjenlød av stemmer, klippene svarte de syngendes røst. Alle bar tente fakler, om krybben stod brødrene med sine kjerter, skogen ble lys som den klare dag. Messen ble lest over krybben som alter, for at det guddommelige barn under brødets og vinens skikkelse selv kunne komme til stede, likesom det legemlig og synlig hadde vært til stede i Betlehem. Ja, et øyeblikk forekom det enn også Giovanni Vellita, at han så et virkelig barn ligge i krybben ....
Trichotroea

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Arten er beskrevet fra Sumatra.
Daisuke Nasu

Landslaget

Daisuke Nasu ble tatt ut i japans tropp til Fotball under Sommer-OL 2004.
Reelt tall

Reelle tall betegnes i matematikken R eller , og er mengden av de tall som tilsvarer alle punkter på en uendelig lang tallinje. De reelle tallene inkluderer alle rasjonale tall () og alle irrasjonale tall.
Hesykhios fra Alexandria

Hesykhios av Aleksandria (gresk Ἡσύχιος ὁ Ἀλεξανδρεύς, latin Hesychius) var en gresk-egyptisk grammatiker og lærd, filolog og leksikograf som var aktiv på 400-tallet e.Kr. Han skrev et ordboksleksikon om det gresk språk og dets dialekter.

Forfatteren

Om personen Hesykhios vet vi lite, bare navnet og stedet Alexandria fra hvor han kom fra i henhold til tittelen på hans arbeid: Ησυχίου γραμματικοῦ Αλεξανδρέως συναγωγὴ πασῶν λέξεων κατὰ στοιχεῖον ἐκ τῶν Αριστάρχου καὶ Απίωνος καὶ Ηλιοδώρου. Den tidsmessige klassifisering av arbeidet og dens forfatter er heller ikke sikker, men 400-tallet e. Kr. er mest tenkelig. Hesykhios var sannsynligvis ikke konvertert til kristendommen. Forklaringer av ord fra Gregor fra Nazianz og andre kristne forfattere (glossæ sacræ) er senere innskudd.

Manuskriptet

Hesykhios satte sammen det rikeste leksikon på uvanlige og dunkle ord som har overlevd i et enkeltstående manuskript med signaturen Marcianus graecus 622 fra 1400-tallet som er bevart i biblioteket i San Marco, Venezia (Marc. Gr. 622). Tallet 622 har vært skrevet på papiret. Verket inneholder 439 sider i formatet 19,5 ganger 29 cm og med unntak av enkelte flekker godt bevart, skjønt sidene 438 og 439 er gått tapt. 
I et innledende brev nevner Hesykhios at hans leksikon er basert på ett av Diogenianos (som igjen bygget på et tidligere verk av Pamphilos fra Aleksandria), men at han også hadde benyttet tilsvarende verker av grammatikeren Aristarkhos fra Samothrake, Apion, Amerias og andre.
Verket omfatter omtrentlig 51 000 oppslag, en innholdsrik liste av eiendommelige ord, former og fraser og med en forklaring på deres mening, og ofte med en referanse til forfatteren som brukte dem eller til det distrikt hvor de var i bruk. Boken har således stor betydning for de som studerer greske dialekter, og for de forskere som restaurerer tekster av klassiske forfattere, særlig skribenter som Aiskhylos og Theokrit som hadde for vane å bruke mange uvanlige ord. Hesykhios' verk kan ikke bli overvurdert og Hesykhios er viktig ikke kun for gresk filologi, men også for studiet av tapte språk som trakisk og det antikke makedonske språket, og for rekonstruksjonen av urindoeuropeisk språk.
Hesykhios' forklaringer av mange epiteler og fraser har også avslørt mange betydningsfulle fakta om det antikke samfunn og datidens menneskers sosiale liv og religiøse forestillinger.

Nyutgivelser

Den redigerte samlingen ved Moriz Wilhelm Constantin Schmidt (1858–1868) i 5 bind, er fortsatt mest relevante, men ingen fullstendig sammenlignende utgave av manuskriptet har blitt utgitt siden det første gang ble trykket av Marcus Musurus (i trykkeriet til Aldo Manuzio) i Venezia i 1514, gjenutgitt i 1520 og 1521. 
Under beskyttelse av Det Kongelige Danske Kunstakademi i København har en moderne utgave vært periodevis under utgivelse siden 1953. Under ledelse av Kurt Latte er det påbegynte redigerte verk fortsatt uferdig, kun to bind utgitt (1953, og posthumt i 1987. Deretter har den britiske filologen Allan Peter Hansen ferdigstilt et tredje bind i 2005.
Citytunneln

Citytunneln er en jernbaneforbindelse gjennom Malmö i Sverige. Forbindelsen ble påbegynt i 2005 og innviet 4. desember 2010. Hele forbindelsen er 17 kilometer, hvorav 6 kilometer er tunnel under Malmö sentrum. Den nye forbindelsen har to nye underjordiske stasjoner, Malmö C og Triangeln, videre ble Hyllie stasjon bygget i forbindelse med strekningen. Prosjektet skal totalt ha kostet om lag 8,5 milliarder.
Lygrespollen

Lygrespollen er en fjordarm helt sørøst i Bjørnefjorden i Fusa kommune i Hordaland. Pollen deler seg i tre deler, Sundfjorden i syd, Lygresfjorden i nord og Austefjorden i nordøst. Til enden av Austefjorden er det seks kilometer fra innløpet til Lygrespollen.
Innløpet til fjordarmen, Grunnasundet, ligger i vest mellom Langaneset i syd og Sundvor i nord. Bukkholmane ligger midt i innløpet og over her går fylkesvei 121. Nord i Lygresfjorden ligger Lygre, som fjorden og pollen er oppkalt etter.
Qi (Henan)

Qi (kinesisk: 杞; pinyin: Qǐ) var en mindre føydalstat som dukket opp i Kinas historie i første del av Shangdynastiet og vedvarte til begynnelsen av de stridende staters tid, cirka 445 f.Kr.

Historie

Staten Qi skal ha blitt grunnlagt da Shangdynastiets første konge gjorde Xia-dynastiets avsatte kongefamilie til lensherrer i det området som nå er fylket Qi i byprefekturet Kaifeng i østre Henan. Qi flyttet gradvis østover til det som nå er  Xintai i Shandong, men ble til slutt knust av kong Hui av Chu. 
Staten Qi var etter alt å dømme svært liten, og når den en sjelden gang i mellom nevnes i eldre kinesiske dokumenter er det for å fortelle at det som foregikk der var så uviktig at det ikke var verdt å nevne.  Men staten har satt spor etter seg i et kinesisk ordtak: 杞人憂天 (qǐ rén yōu tiān, «Qi-folk bekymrer seg over himmelen»). Det fortelles at Qi-borgerne var engstelige for at himmelen skulle falle ned på dem. Ordtaket benyttes om nyttesløs eller meningsløs engstelse.
8. juli

Navnedag

Sunniva, Synnøve, Synne.
Brygga (Røst)

Brygga er et gammelt handelssted i Røst kommune i Nordland. Stedet ble oppført i siste halvdel av 1800-tallet av Jacob Kristiansen. Hans sønn, Reiert, drev og videreutviklet stedet etter sin far. På sitt «fornemste» hadde Brygga foruten hovedbygning og en betydelig jordeiendom også rorbuer, butikk, forsamlingssted (Reiertsalen), poståpneri (Meland i Lofoten) og dampskipsanløp. Av dette forstår vi at stedet var av en viss betydning.
Kommunen har overtatt Brygga med den tilhørende bestemorstua «Alidastun». Hensikten er å gjøre eiendommen til bygdetun med samling av gjenstander fra de ulike tidsepoker stedet representerer. Kommunen valgte i forbindelse med tusenårsskiftet Brygga til sitt tusenårssted. Gjennom å ta vare på og videreutvikle stedet har kommunen som mål at Brygga skal bli et samlingspunkt i røstsamfunnet, hvor både fastboende og tilreisende kan møtes for å få et innblikk i hvordan folk har levd her ute i havet i tidligere tider.
Hans av Danmark (1518–1532)

Arveherre

Christian II dro til Norge, hvor Hans av erkebiskop Olav i Trondhjem og riksrådet i Oslo den 5. januar 1532 ble anerkjent som arveherre og konge etter faren. Samme år tok keiser Karl V sin unge søstersønn med til Regensburg, hvor han døde 11. august 1532. Det var en eller to dager etter at faren var blitt innelukket på Sønderborg.
Hans ble gravlagt ved sin mor i St. Petri klosterkirke ved Gent. I 1883 ble benene sammen med dronningens, overført til krypten i Sankt Knuds kirke i Odense, hvor også hans far og bestefar ligger.
Fleina

Fleina er ei øy i Gildeskål kommune i Nordland. Den ligger vest for Sandhornøya, mellom Fleinværfjorden i vest og Fugløyfjorden i øst. Den har et areal på 8 km². Høyeste punkt er 226 moh.
The Chieftains

The Chieftains er ei irsk folkemusikkgruppe. Gruppa ble danna i 1963, og var den første som nådde ut til et stort internasjonalt publikum med irsk tradisjonsmusikk. Gruppa har også gjort seg bemerket ved et utstrakt samarbeid med musikere innen andre sjangre – fra rock til country & western. Gruppa ledes av Paddy Moloney, som også arrangerer det meste av repertoaret.

Historie

Bandets navn er hentet fra boktittelen Death of a Chieftain av den irske forfatteren John Montague. 
Foruten innspillinger av irsk tradisjonsmusikk har The Chieftains samarbeidd med og gitt ut plater sammen med representanter for andre tradisjonsområder, bl.a. USA, Galicia og Newfoundland. De har dessuten samarbeidd med artister som Van Morrison, Moya Brennan, Mark Knopfler, Loreena McKennitt, Mick Jagger, Elvis Costello, Roger Daltrey, Nanci Griffith, Tom Jones, Sinéad O'Connor, James Galway, The Corrs, Art Garfunkel, Sting, Rosanne Cash, Jim White, Ziggy Marley, Lyle Lovett, Sissel Kyrkjebø, Ry Cooder og mange country & western-artister, som Ricky Skaggs. I tillegg medvirker de på The Hooters LARGO.
The Chieftains har også spilt inn filmmusikk. I 1975 brukte Stanley Kubrick deres «Women of Ireland» i filmen Barry Lyndon. 
Gruppa har vunnet seks Grammy-priser og en Oscar.
Rally 1000 Miglia

Rally 1000 Miglia (engelsk: Rally 1000 Miles) er en italiensk rally som har blitt holdt siden 1977 og har vært del av det europeiske så vel som det italienske rallymesterskap.
Det er organisert av Automobile Club di Brescia og foregår på asfalterte veier i fjellene i Provinsen Brescia i Lombardia. Rallyet er vanligvis om lag 1 000 kilometer langt.
Håkøybotn

Håkøybotn er ei bukt i Tromsø kommune i Troms fylke. Den ligger sør på Kvaløya og strekker seg fra Håkøybrua til Marisletta, og kan deles inn i Nordbotn og Sørbotn.
Landskapet rundt Håkøybotn består stort sett av skogkledte fjordsider med jordbruk og boligbebyggelse, unntatt ved de flate og stort sett uberørte myrområdene ved den sørlige delen av Sørbotn.
Fylkesvei 858 går sørfra langs Kvaløysida av Håkøybotn til Eidkjosen, hvor den møter fylkesvei 862, som fortsetter til Sandnessundbrua og Tromsøya.
Det tyske slagskipet «Tirpitz» ble den 12. november 1944 senket mellom Håkøybotn og Håkøya av britiske bombefly, og i alt 971 tyske marinesoldatar mistet livet.
Navnet Håkøybotn brukes også om bebyggelsen i den innerste delen av Sørbotn, som består av en blanding av eldre gårdsbruk og eneboligfelt fra 1980-tallet.
Piggyback

Piggyback er navnet på et Oslobasert band som eksisterte mellom 1999 og 2001.
Wimbledon-turneringen 2000

Wimbledon-turneringen 2000 ble avviklet mellom 26. juni og 9. juli i London og er en Grand Slam-turnering i tennis på gress. Amerikanske Pete Sampras vant sin  fjerde strake singletittelen i Wimbledon for herrer og sin sjuende totalt. Singleturneringen for damer ble vunnet av amerikanske Venus Williams, hun vant også damedoublen sammen med sin søster Serena Williams. Det australske doubleparet Todd Woodbridge / Mark Woodforde vant doubleturneringen for herrer og Don Johnson og Kimberly Po vant mixeddoublen.
Lage Thune Myrberget

Undervisning

Myrberget har vært aktiv som instrumentalpedagog ved NISS (senere Westerdals Oslo ACT), Norges musikkhøyskole, HIHM, Oslo Bys Steinerskole og Staffeltsgate. Han har også vært mye benyttet som kursholder i digital kompetanse gjennom blant annet Norsk Kulturskoleråd.

Utdanning

Myrberget gikk på Toneheim Folkehøyskole i 1983 og 1984. Han var i Gardemusikken i 1985, og søkte seg deretter inn på Norges musikkhøyskole. Her gikk han frem til sommeren 1988. Myrberget fullførte pedagogikkstudiene ved Musikkhøyskolen våren 2014. Høsten 2015 tok han eksamen i multimediajournalistikk ved Høyskolen i Bergen.

Publikasjoner

I 2004 utga han bøkene Virvel 1 - elevbok og trenerbok. I 2005  kom bøkene Virvel 2  - elevbok og trenerbok. Høsten 2006 kom bøkene Tremolo 1 - elevbok og trenerbok. Virvelmetoden er også oversatt til tysk, spansk, nederlandsk, svensk og engelsk under navnet Hit & Roll. I 2009 utga han Idébok i lyddesign- og strategi for Speakerteam.
Virvel 1 ble høsten 2013 oppdatert med rundt to timer film. Det ble også utviklet en QR-app. 
Tremolo 1 ble våren 2015 oppdatert med nypublisert materiale på Soundcloud, Spotify, iTunes, Wimp og Tidal.
Høsten 2010 begynte Myrberget å publisere multimediale artikler og intervjuer med norske og internasjonale slagverkere. Dette publiseres på hans nettside Trommer.no og YouTube-kanalen Trommekanalen.

Musikkprodusent

Som musikkprodusent og eier av New Media Generation har Myrberget jobbet med lyddesign for en rekke oppdragsgivere innen norsk næringsliv og idrett.

Elgene

Myrberget leder barnemusikkprosjektet De Dresserte Elger, hvor han produserer musikken sammen med DJ Moose. Platen Året Rundt utkom 2006. Det ble utgitt en sangbok til platen Året rundt. Platen Jorda Rundt vol 1  utkom mai 2013.
I vinens speil

I vinens speil er en presentasjon av den persiske dikteren Hafez (1320–1390) på norsk, både i bokform, oversatt av Mahsa Vahdat og Erik Hillestad, og på en plate med koret SKRUK med Mahsa Vahdat. Både boka og plata utkom i 2010.
Hafez regnes som en persisk/iransk nasjonalpoet, og hans dikt er fremdeles i levende bruk. Diktene er skrevet i formen ghazal, med dobbeltvers og monorim. Hans forfatterskap omfatter mellom 500 og 600 dikt, selv om så mye som 709 dikt tilskrives ham. Standardutgaven Divân-e Hâfez  inneholder snaut 500 dikt. Han anses for å ha et tvetydig forhold til religion og religiøs autoritet, selv om mange av hans lesere anser at diktene er skrevet med guddommelig autoritet, og det er en vanlig praksis å bruke oppslag i diktsamlingen som utgangspunkt for spådommer. 
Finn Thiesen mener at Hafez «forener dionysisk inspirasjon og skjønnhetsbegeistring med mystiske temaer og moralske emner, og besynger dessuten sin høyt elskede fødeby, Siraz.» Thiesen sier også at budskapet i diktene er tvetydig, både fordi det er tilsiktet tvetydig, og fordi mange utgaver inneholder diktene med uriktig rekkefølge på versene. «Nettopp det at Hafez nesten aldri uttrykker seg direkte, og kun indirekte antyder hva som ligger ham på hjertet, gjør hans diktning universell og allmenngyldig. […] for meg handler Divân-e Hãfez først og fremst om kjærlighet. Kjærlighet i seg selv, uten hensyn til om den er sanselig eller åndelig, om den er guddommelig eller kjødelig. Eller om det er abstrakt kjærlighet […] til musikk, litteratur og tilsvarende lidenskaper. Det er kjærligheten som gir livet mening.»

Bok

Vahdats og Hillestads gjendiktning begynte som et dialogprosjekt knyttet til kulturkirken Jakob. I en toårsperiode 2007-09 valgte Masha Vahdat hver uke ut et Hafez-sikt som kommentar til en av Jesu lignelser. Diktene ble først oversatt til engelsk av henne, og deretter til norsk av Hillestad. Oversetterne samarbeidet deretter om den endelige løsningen. Diktene gjengis både på persisk og norsk. Den persiske teksten er kalligrafert av Mehdi Fallah fra Iran. 
Boka ble senere samme år gjenutgitt i Bokklubbens serie Verdens hellige skrifter med innledning av Finn Thiesen.

Plate

Koret SKRUK utga i 2010 plata I vinens speil med tekster fra Rumis Mathnawi og av Hafez; disse to persiske forfatterne levde på henholdsvis 1200- og 1300-tallet, og begge skrev innenfor sufismen. Tekstene er oversatt av Mahsa Vahdat og Erik Hillestad. Melodiene er til dels persisk tradisjonsmusikk, og dels skrevet av Mahsa Vahdat og Tord Gustavsen. Tord Gustavsen har arrangert musikken. 
Medvirkende på plata er SKRUK, dirigent Per Oddvar Hildre, Mahsa Vahdat, Tord Gustavsen på piano, Mads Eilertsen på bass og Kenneth Ekornes på perkusjon. Platen blespilt inn i Kulturkirken Jakob og Volda kirke, og repertoaret ble urframført under kirkemusikkfestspillene i Kristiansand i august 2010.
Sosialistisk Studentlag

Historie

Den landsdekkende organisasjonen ble lagt ned i 2003 på bakgrunn av at man ville gjøre Sosialistisk Ungdom til en bredere organisasjon som også skulle inkludere studenter. Men har eksistert siden 40-tallet, og var før Sosialistisk Folkeparti brøt ut av Arbeiderpartiet et studentlag rundt Arbeidernes ungdomsfylking. Kjente politikere som har vært med i SSL er bla. Gro Harlem Brundtland og Berge Furre. Et av de mest kjente tingene SSL har stått for er Påskeopprøret i 1958. SSL fikk et flertall av Arbeiderpartiets stortingsrepresentanter til å skrive under på et opprop mot utplassering av atomvåpen i Vest-Tyskland. Kravet var et norsk veto i Nato. Opprøret var et direkte brudd med AP sin daværende politikk. Ledende personer i opprøret var Berge Furre og Kaare Sollund.
Gjennom store deler av 2000-tallet stilte det ikke noen form for sosialdemokratisk liste ved Universitetet i Tromsø. SSL fungerte da som et listesamarbeid mellom sosialister og sosialdemokrater og det var ikke uhørt at leder var uttalt sosialdemokrat. Flere sentrale medlemmer har også hatt tilhørighet til ytterste venstre (AKP/RV/Rødt) i denne perioden.
I dag eksisterer Sosialistisk Studentlag kun i Tromsø. Lokallaget ble stiftet i 1993 av blant andre Roger Schjerva.

Mandatfordeling

Under følger en oversikt over SSLs oppslutning målt i mandater, samt en oversikt over SSL-medlemmer som har sittet i Arbeidsutvalget/Studentrådet
Studentparlamentsvalg
2014-2015: SSL:3  Mod: 7 Lib: 0 SDS: 2 FL: 2 PL: 2 
AU: Ingen  
2013-2014*: SSL: 2  Mod: 6 Lib: 2 SDS: 5 FL: 1

AU: Tommy Robertsen Hagen
2012-2013: SSL: 2  Mod: 5 Lib: 2 SDS: 2

AU: Håvar Uhre Halvorsen
2011-2012: SSL: 5  Mod: 6 Kef: (trukket)

SR: Sebastian Bantow, Marius Hansen
2010-2011: SSL:4 Mod:4 SDL:2 Lib:1

SR: Tine Bergli (L)
2009-2010: SSL:4 Mod:5 AUF:2

SR: Åsne Ø. Høgetveit (L f. mars), Erik Falster (-feb'10)
Studentstyrevalg
2008-2009: SSL:3 Mod:3 AUF:2 SLL:0

AU: -Ingen-
2007-2008: SSL:2 Mod:3 AUF:2 SLL:1

AU: Cathrine Tuft, Eyvin Sommerset
2006-2007: SSL:3 Mod:2 SLL:2 Bogogo²:1 

AU:
2005-2006: SSL: Mod: Bogogo²?

AU: Frode Henriksen (L), Martin Osima, Lone Dybdal
2005: SSL:  Mod: Bogogo²?

AU: Anja Ø. Uglem (L), Frode Henriksen
2004: SSL:  Mod: Bogogo²?

AU: Anja Ø. Uglem  
2003: SSL: 5 Mod:2 VIP:1

AU: Jørn Sund-Henriksen, Anja Skjellnes  
2002: SSL:6 Mod:2 FFP:2 SEL:0

AU: Terje Håkstad/Anja Skjellnes
2001: SSL:6 Mod: FFP: (Totalt 10)

AU: Hilde Karen Ofte, Elin Isaksen
2000: SSL: Mod: SSF: Se2:

AU: Ellen Øseth, Bjørn-Egil Johansen
1999: SSL: Mod: SSF:

AU:
1998: SSL: Mod: SVL: ASL

AU: Torgeir Knag Fylkesnes (L)
1997: SSL: Mod: SVL: SSF:

AU:
SSL: Sosialistisk Studentlag -
Mod: Moderat Liste -
SDL: Sosialdemokratisk Liste -
Lib: Liberal Liste -
FL: Finnmarkslista -
PL: Pedagogisk Liste -
AUF: Studentenes AUF -
SLL: Sosialiberal Liste -
Bog: Bogogo² -
FFP: Festelig Folkeparti -
SFF: ? -
Se2: Sel 2000/ Senterekstremistisk Liste
SVL: Studentvenstrelaget -
ASL: Ansvarlige Studenters Liste -
KEF: Kefirlista

Tidsskrift

Den nasjonale organisasjonen hadde i sin tid en tidsskrift kalt Underveis. Underveis er tilgjengelig gjennom Nasjonalbibliotekets nettsider.
Stormdalsåga

Stormdalsåga er et vassdrag i Stormdalen i Rana kommune. 
Stormdalsåga tar opp i seg Bergslåttåga ved søndre Stormdalen gård og møter Tespa ved den nedlagte fjellgården Bredek før den munner ut i Ranelva ved Storvoll i Dunderlandsdalen. Deler av elva ligger i Saltfjellet-Svartisen nasjonalpark.